
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1160 

' " ” 30 Δεκεμβρίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Οικονομική ενίσχυση των οδηγών επιβατικών αυτ/των 
Δημοσίας Χρήσεως για τις γιορτές των Χριστου¬ 
γέννων και του Νέου Έτους. 1 

Τροποποίηση Οργανισμού Εσωτερικής Υπηρεσίας 

του Δήμου Παπάγου. 2 

Τροποποίηση Οργανισμού Εσωτερικής Υπηρεσίας 

Δήμου Νέας Μάκρης Αττικής. 3 

Τροποποίηση του ΟΕΥ Δήμου Βέροιας Ν. Ημαθίας. .. 4 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Β-ΟΙΚ37461/849 (1) 

Οικονομική ενίσχυση των οδηγών επιβατικών αυτ/των Δη¬ 
μοσίας Χρήσεως για τις γιορτές των Χριστουγέννων 
και του Νέου Έτους. 

Ο ΥΠΟΥΡΓΟΣ ΜΕΤΑΦΟΡΩΝ & ΕΠΙΚΟΙΝΩΝΙΩΝ 
Έχοντας υπόψη: 

1. Τις διατάξεις του άρθρου 33 παρ. 1 του Ν.Δ/τος 
3334/1955, των άρθρων 15των Π.Δ/των 243/87 και 244/87 
(104/Α’), του άρθρου 8 του Ν. 3076/1954 καθώς και του 
άρθρου 3 του Α Ν. 4/1967 και αποσκοπούντες στην κατά 
τις γιορτές των Χριστουγέννων και του Νέου Έτους 1998 
οικονομική ενίσχυση των οδηγών των Ε.Δ.Χ. αυτ/των με ή 
χωρίς μετρητή. 

2. Τις διατάξεις του άρθρου 29/Α’ του Ν. 1558/1985 «Κυ¬ 
βέρνηση και Κυβερνητικά Όργανα» (Α/137) όπως προ¬ 
στέθηκε το άρθρο αυτό με το άρθρο 27 του Ν. 2081/1992 
(Α7154). 

3. Την 830/18.9.97 (Β’ 839) απόφαση περί αναθεωρήσε- 
ως αρμοδιοτήτων του Υπουργού Μεταφορών και Επικοι¬ 
νωνιών στον Υφυπουργό Μεταφορών και Επικοινωνιών. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Για το χρονικό διάστημα 22.12.97 έως και 7.1.1998 σε 
κάθε περίπτωση μίσθωσης με ή χωρίς μετρητή σε ολό¬ 
κληρη τη χώρα καταβάλλεται από το μισθωτή στον οδηγό 
του αυτ/του για κάθε μίσθωση ποσό εκατόν πενήντα (150) 
δραχμών παραπάνω από ότι γράφει ο μετρητής ή για κά¬ 
θε διαδρομή του αυτ/του κατά περίπτωση. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Δεκεμβρίου 1997 

Ο ΥΦΥΠΟΥΡΓΟΣ 

ΕΜΜ. ΛΟΥΚΑΚΗΣ 

-φ- 

Αριθ. 11836 (2) 

Τροποποίηση Οργανισμού Εσωτερικής Υπηρεσίας του 
Δήμου Παπάγου. 

Ο ΓΕΝ.ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Εχοντας υπόψη: 

1. Τις διατάξεις των άρθρων 4,5 και 12 του Ν.1188/81 
«περί κυρώσεως του κώδικος περί καταστάσεως προσω¬ 
πικού Οργανισμών Τοπικής Αυτοδιοικήσεως» όπως τρο¬ 
ποποιήθηκαν με τις όμοιες του άρθρου 8 παρ. 5 του 
Ν.2307/95. 

2. Την 146/97 απόφαση του Δημοτικού Συμβουλίου Πα¬ 
πάγου περί τροποποιήσεωςτου Οργανισμού Εσωτερικής 
Υπηρεσίας αυτού. 

3. Την σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 6/26-11-97 πρακτικό του, 
αποφασίζουμε: 

Εγκρίνουμε την 146/97 απόφαση του Δημοτικού Συμ¬ 
βουλίου του Δήμου Παπάγου περί τροποποιήσεως του 
Οργανισμού Εσωτερικής Υπηρεσίας αυτού, ως εξής: 

ΟΡΓΑΝΙΣΜΟΣ 

ΕΣΩΤΕΡΙΚΗΣ ΥΠΗΡΕΣΙΑ ΔΗΜΟΥ ΠΑΠΑΓΟΥ 

ΚΕΦΑΛΑΙΟ Α’ 

Το οργανόγραμμα του Δήμου εμφανίζεται ως εξής: 

ΑΡΘΡΟ 1 

ΣΥΓΚΡΟΤΗΣΗ ΥΠΗΡΕΣΙΩΝ 

Οι Υπηρεσίες του Δήμου είναι οι ακόλουθες: 

1. Γραμματεία Δημοτικής Πολιτικής και Υποστήριξης 

2. Δ/νση Διοικητικών και Οικονομικών Υπηρεσιών 

3. Δνση Τεχνικών Υπηρεσιών 

4. Δνση Περιβάλλοντος-Πρασίνου-Καθαριότητας. 

ΑΡΘΡΟ 2 

Η Γ ραμματεία Δημοτικής Πολιτικής και Υποστήριξης α- 
ποτελείται από: 

α) Γραμματεία Δημάρχου και Αντιδημάρχων 

β) Γ ραμματεία Δ.Σ. και Δ.Ε. 

γ) Γ ραφείο Ειδικών Συνεργατών 

δ) Γραφείο Νομικού Συμβούλου 

ε) Γ ραφείο Δημοσίων Σχέσεων και Τύπου 

ΑΡΘΡΟ 3 

ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ 
ΥΠΗΡΕΣΙΩΝ 

Η Διεύθυνση Διοικητικών και Οικονομικών Υπηρεσιών α- 
ποτελείται από: 

1. ΓΡΑΦΕΙΟ ΠΡΟΪΣΤΑΜΕΝΟΥΔΙΕΥΘΥΝΣΕΩΣ 

2. ΤΜΗΜΑ ΔΙΟΙΚΗΣΗΣ 
α. Γ ραφείο Προσωπικού 

β. Γ ραφείο Πρωτοκόλλου - Διεκπεραίωσης - Αρχείου 
γ. Γ ραφείο Διοικητικής Υποστήριξης 

(1) Τηλεφωνικό Κέντρο - πληροφορίες 

(2) Δακτυλογράφηση 

(3) Κλητήρας - Καθαρίστρια 
δ. Γ ραφείο Μηχανογράφησης 

ε. Γ ραφείο Δημοτικής Αστυνομίας 

3. ΤΜΗΜΑ ΔΗΜΟΤΙΚΗΣ ΚΑΤΑΣΤΑΣΗΣ 

α. Γ ραφείο Δημοτολογίου - έκδοσης πιστοποιητικών 
β. Γ ραφείο Μητρώων - Στρατολογίας - Εκλογικής διαδι¬ 
κασίας 

γ. Γ ραφείο Ληξιαρχείου - Πολιτικών Γάμων 

4. ΤΜΗΜΑ ΟΙΚΟΝΟΜΙΚΟ 

α. Γραφείο Προϋπολογισμού 

β. Γ ραφείο Λογιστηρίου - Εκκαθάρισης Δαπανών & Μι¬ 
σθοδοσίας - Ασφάλισης προσωπικού 
γ. Γ ραφείο εσόδων - φόρων - τελών και δικαιωμάτων - 
Διεκπεραίωση φορολογικών διαφορών 
δ. Γ ραφείο χορήγησης αδειών λειτουργίας καταστημά¬ 
των και υγειονομικού Ελέγχου 
ε. Γ ραφείο Προμηθειών 

5. ΔΗΜΟΤΙΚΟ ΤΑΜΕΙΟ 

α. Γ ραφείο Ελεγκτού Εσόδων - Εξόδων 

β. Γ ραφείο διαχείρισης και πληρωμών 

γ. Γ ραφείο Εσόδων - χρέωσης και πίστωσης οφειλετών 

6. ΔΗΜΟΤΙΚΟ ΚΟΙΜΗΤΗΡΙΟ 
α. Γ ραφείο Εφόρου 

β. Γ ραφείο ταφών - εκταφών - Καθαριότητας - πρασίνου 
γ. Γ ραφείο Εκκλησίας 

ΑΡΘΡΟ 4 

ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 
Η Διεύθυνση Τεχνικών Υπηρεσιών αποτελείται από: 
ΓΡΑΦΕΙΟ ΠΡΟΪΣΤΑΜΕΝΟΥ ΔΙΕΥΘΥΝΣΕΩΣ, στο οποίο 
υπάγεται το Γ ραφείο Διοικητικής Υποστήριξης (δακτυλο¬ 
γράφηση - αρχειοθέτηση κλπ) 

ΤΜΗΜΑ ΔΗΜΟΤΙΚΩΝ ΕΡΓΩΝ 
α.Γραφείο Μελετών - Τεχνικών προδιαγραφών 
β.Γραφείο κατασκευών Δημοτικών Εργων 
γ.Γ ραφείο εποπτείας και συντήρησης δημοτικών έργων 
και κτιρίων 

δ.Γραφείο Πολεοδομικών εφαρμογών και ελέγχου - 
Κτηματολόγιο 

3. ΤΜΗΜΑ ΜΗΧΑΝΟΛΟΓΙΚΟ - ΗΛΕΚΤΡΟΛΟΓΙΚΟ 
α.Γ ραφείο μελετών - Τεχνικών προδιαγραφών 
β. Γραφείο Μηχανολογικών και Ηλεκτρολογικών έργων - 
Ηλεκτροφωτισμού 

γ.Γραφείο Επισκευής και Συντήρησης οχημάτων & Μη¬ 
χανημάτων. 


ΑΡΘΡΟ 5 

ΔΙΕΥΘΥΝΣΗ ΠΕΡΙΒΑΛΛΟΝΤΟΣ - ΠΡΑΣΙΝΟΥ - 
ΚΑΘΑΡΙΟΤΗΤΑΣ 

Η Διεύθυνση Περιβάλλοντος - Πρασίνου - Καθαριότη¬ 
τας αποτελείται από: 

1. ΓΡΑΦΕΙΟ ΠΡΟΪΣΤΑΜΕΝΟΥ ΔΙΕΥΘΥΝΣΕΩΣ, στο ο¬ 
ποίο υπάγεται το Γ ραφείο Διοικητικής Υποστήριξης (δα¬ 
κτυλογράφηση - αρχειοθέτηση κ.λ.π. 

2. ΤΜΗΜΑ ΠΕΡΙΒΑΛΛΟΝΤΟΣ ΚΑΙ ΠΡΑΣΙΝΟΥ 
α. Γ ραφείο Μελετών 

β. Γ ραφείο προστασίας περιβάλλοντος και ανακύκλω¬ 
σης υλικών 

γ. Γραφείο ανάπτυξης και συντήρησης πρασίνου, κή¬ 
πων και δενδροστοιχιών - παιδικών χαρών - αθλητικών χώ¬ 
ρων 

ΤΜΗΜΑ ΚΑΘΑΡΙΟΤΗΤΑΣ 

α. Γ ραφείο αποκομιδής και μεταφοράς απορριμμάτων 
β. Γ ραφείο καθαριότητας οδών, αλσών και κοινοχρή¬ 
στων χώρων 

γ. Γ ραφείο ειδικών συνεργείων καθαριότητας 
δ. Γ ραφείο Αποθήκης αναλωσίμων και μη υλικών 
ε. Γ ραφείο κίνησης οχημάτων. 

Διευκρινίζεται ότι τα γραφεία που συμπεριλαμβάνονται 
στην διάρθρωση των τμημάτων δεν αποτελούν αυτοτελή 
γραφεία αλλά λειτουργικά γραφεία των οργανικών μονά- 
δωντου Δήμου. 

ΑΡΘΡΟ 6 

ΟΡΓΑΝΙΚΗ ΣΥΝΘΕΣΗ 

Α’ ΔΙΟΙΚΗΤΙΚΟ ΠΡΟΣΩΠΙΚΟ 

1) Κλάδος ΠΕΙ Διοικητικού (4) θέσεις με βαθμό Δ-Α 

2) Κλάδος ΤΕ1 Βιβλιοθηκονόμων (1) θέση με βαθμό Δ-Α 

3) Κλάδος ΤΕ17 Διοικ.Λογιστ. (2) θέσεις με βαθμό Δ-Α 

4) Κλάδος ΤΕ22Διοικ.Μονάδων Τοπ.Αυτ/σης (2) θέσεις 
με βαθμό Δ-Α 

5) Κλάδος ΔΕΙ Δοικητικού (19) θέσεις με βαθμό Δ-Α 

6) Κλάδος ΔΕ38 Χειριστών Η/Υ (4) θέσεις με βαθμό Δ-Α 

7) Κλάδος ΔΕΙ 5 Εισπρακτόρων (1) θέση με βαθμό Δ-Α 

8) Κλάδος ΔΕ2 Εποπτών Καθ/τας (2) θέσεις με βαθμό Δ-Α 

9) Κλάδος ΔΕ23 Ειδικής Υπηρεσίας (5) θέσεις με βαθμό 
Δ-Α 

10) Κλάδος ΥΕ1 Κλητήρων θυρωρών (1) θέσεις με βαθμό 
Ε-Β 

Στις θέσεις ΔΕΙ Δ/τικού και ΔΕ2 Εποπτών εντάσσονται 
δύο υπάλληλοι που μονιμοποιήθηκαν με τον Ν. 1476/84. 
Β’ΤΕΧΝ.ΠΡΟΣΩΠΙΚΟ 

1) Κλάδος ΠΕ3 Πολ.Μηχανικών (2) θέσεις με βαθμό Δ-Α 

2) Κλάδος ΠΕ4 Αρχιτεκτόνων (1) θέση με βαθμό Δ-Α 

3) Κλάδος ΠΕ5 Μηχανολόγων Μηχανικών (1) θέση με 
βαθμό Δ-Α 

4) Κλάδος ΠΕ5 Μηχανολόγου Ηλεκτρολόγου (1) θέση 
με βαθμό Δ-Α 

5) Κλάδος ΠΕ6 Τοπογράφων Μηχανικών (1) θέση με 
βαθμό Δ-Α 

6) Κλάδος ΠΕ9 Γεωπόνων (1) θέση με βαθμό Δ-Α 

7) Κλάδος ΠΕ14 Δασολόγων (1) θέση με βαθμό Δ-Α 

8) ΚλάδοςΤΕ3 Τεχνολόγος Πολιτικός Μηχανικός (1) θέ¬ 
ση με βαθμό Δ-Α 

9) Κλάδος ΤΕ4 Τεχνολόγων Μηχανολόγων Μηχανικών 
(1) θέσεις με βαθμό Δ-Α 

10) Κλάδος ΤΕ13 Τεχνολογίας Γεωπονίας (1) θέση με 
βαθμό Δ-Α 

11) Κλάδος ΤΕ19 Πληροφορικής (1) θέση με βαθμό Δ-Α 

12) Κλάδος ΤΕ 19 Η/Υ (1) θέση με βαθμό Δ-Α 

13) Κλάδος ΔΕ6 Σχεδιαστών (1) θέση με βαθμό Δ-Α 

14) Κλάδος ΔΕ24 Ηλεκτρολόγων (3) θέσεις Δ-Α 

15) Κλάδος ΔΕ26 Μηχανοτεχνιτών Αυτ/των θέσεις (4) 
με βαθμό Δ-Α 

16) Κλάδος ΔΕ27 Ηλεκτροτεχνιτών θέση (1) με βαθμό 
Δ-Α 

17) Κλάδος ΔΕ28 Χειριστών Μηχανημάτων Εργων (5) 
θέσεις με βαθμό Δ-Α 

18) Κλάδος ΔΕ 29 Οδηγών (16) θέσεις με βαθμό Δ-Α 

19) Κλάδος ΔΕ30 Τεχνιτών (13) θέσεις με βαθμό Δ-Α οι 
οποίες ειδικεύονται: 3 ελαιοχρωματιστές, 3 υδραυλικοί, 3 
χτίστες-οικοδόμοι, 1 ηλεκτροσυγκολιτής, 2 σιδηρουργοί, 

1 ξυλουργός. 

20) Κλάδος ΔΕ35 Δενδροκηπουρών (5) θέσεις με βαθ¬ 
μό Δ-Α 

Στις θέσεις ΠΕ4 Αρχιτεκτόνων και ΠΕΙ4 Δασολόγων ε- 
ντάσσονται δύο υπάλληλοιπου μονιμοποιήθηκαν με το Ν. 
1735/87 και 1874/90 

Στις θέσεις ΔΕ27 Ηλεκτροτεχνιτών εντάσσεται ένας υ¬ 
πάλληλος που μονιμοποιήθηκε με το Ν. 1476/84. 

Στις θέσεις ΔΕ26 Μηχανοτεχνιτών εντάσσονται δύο υ¬ 
πάλληλοι που μονιμοποιήθηκαν με το Ν. 1874/90. 

Στις θέσεις ΔΕ28 Χειριστών Μηχ/των εντάσσσεται ένας 
υπάλληλος που μονιμοποιήθηκε με το Ν. 1735/87 
Στις θέσεις ΔΕ29 Οδηγών αυτ/των εντάσσονται τρεις ο¬ 
δηγοί που μονιμοποιήθηκαν με το Ν. 1476/84 
Στις θέσεις ΔΕ30 Τεχνιτών εντάσσονται δύο Τεχνίτες 
που μονιμοποιήθηκαν με το Ν. 1476/84 και Ν. 1874/90 
Στις θέσεις ΔΕ35 Δενδροκηπουρών εντάσσονται πέντε 
κηπουροί που μονιμοποιήθηκαν με το Ν. 1476/84 και 
Ν. 1874/90 

Γ' ΕΡΓΑΤΙΚΟ ΠΡΟΣΩΠΙΚΟ 

1) Κλάδος ΥΕ16 Εργατών (47) θέσεις με βαθμό Ε-Β, εκ 
των οποίων : 27 θέσεις ΥΕ16 Εργατών Καθαριότητας, 3 
θέσεις ΥΕ16 Εργατών φυλάκων, 10 θέσεις ΥΕ16 Εργατών 
Κήπων, 6 θέσεις ΥΕ16 Εργατών Νεκροταφείου, 1 θέση 
ΥΕ16 Εργατών Καθαρίστρια (εσωτ.χώρων - Καθαριότητα 
Δημ.Κτιρίων). 

Στις θέσεις ΥΕ16 Εργατών Καθαριότητας και ΥΕ16 ερ¬ 
γατών Νεκροταφείου εντάσσονται επτά εργάτες Καθα¬ 
ριότητας και δύο εργάτες Νεκροταφείου που μονιμοποι¬ 
ήθηκαν με το Ν.1476/84 και με το Ν.1874/90 
Δ' ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ 

1) Μία (1) θέση Νομικού Συμβούλου - Δικηγόρου με σχέ¬ 
ση εντολής 

2) Δύο (2) θέσεις Ειδικών Συνεργατών. 

ΠΡΟΣΩΠΙΚΟ Ι.Δ. ΑΟΡΙΣΤΟΥ ΧΡΟΝΟΥ 

(που οι θέσεις κενούμενες μετατρέπονται σε θέσεις μο¬ 
νίμου προσωπικού Ν. 2218/94). 

ΤΕΧΝΙΚΟ ΠΡΟΣΩΠΙΚΟ 

1) Δύο (2) θέσεις οδηγών αυτ/των (κενούμενες μετα- 
τρέπονται σε θέσεις κλάδου ΔΕ29 οδηγών) με βαθμό Δ-Α 

2) Πέντε (5) θέσεις εργατών κήπων (κενούμενες μετα- 
τρέπονται σε θέσεις κλάδου ΔΕ35 κηπουρών) με βαθμό 
Δ-Α 

ΒΟΗΘΗΤΙΚΟ ΠΡΟΣΩΠΙΚΟ 

1) Μία (1) θέση καθαρίστριας Δημ.Κατ/ματος (κενούμε- 
νη μετατρέπεται σε θέση κλάδου ΥΕ 16 εργατών καθαριό¬ 
τητας εσωτ.χώρων) με βαθμό Ε-Β. 


2) Τρεις (3) θέσεις εργατών Καθαριότητας (κενούμενες 
μετατρέπονται σε θέσεις κλάδου ΥΕ 16 εργατών καθαριό¬ 
τητας) με βαθμό Ε-Β. 

ΠΡΟΣΩΠΙΚΟ ΙΔ. ΔΙΚΑΙΟΥ ΑΟΡΙΣΤΟΥ ΧΡΟΝΟΥ 
που μονιμοποιήθηκαν με τις διατάξεις του Ν.2266/94 
και οι θέσεις τους κενούμενες καταργούνται 
α) 2 θέσεις εργατών Καθαριότητας 
ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΜΕ ΣΥΜΒΑΣΗ 
ΟΡΙΣΜΕΝΟΥ ΧΡΟΝΟΥ (Ν. 2503/97 άρθρο 18) 

5 θέσεις Διοικητικών Υπαλλήλων κλάδου ΔΕΙ 
1 θέση Πολιτικού Μηχανικού κλάδου ΠΕ3 

1 θέση Μηχανολόγου Ηλεκτρολόγου κλάδου ΠΕ5 

6 θέσεις Οδηγών Απορριμματοφόρων κλάδου ΔΕ26 

3 θέσεις χειριστών μηχανημάτων κλάδου ΔΕ 29 

4 θέσεις Δασοφυλάκων κλάδου ΥΕ3 

30 θέσεις εργατών Καθαριότητας - Πρασίνου - Νεκρο¬ 
ταφείου κλάδου ΥΕ16 

ΑΡΘΡΟ 7 

Προσόντα διορισμού σε όλους τους κλάδους που ανα- 
φέρονται παραπάνω προσδιορίζονται από τα προβλεπό- 
μενα στο Π.Δ. 37α/87 και 22/90 καθώς και τις εκάστοτε ι- 
σχύουσες διατάξεις. 

ΑΡΘΡΟ 8 

ΚΑΤΑΛΗΨΗ ΘΕΣΕΩΝ ΠΡΟΪΣΤΑΜΕΝΩΝ 
ΔΙΕΥΘΥΝΣΕΩΝ - ΤΜΗΜΑΤΩΝ 

Οι Προϊστάμενοι όλων των οργανικών μονάδων ορίζο¬ 
νται σύμφωνα με τις διατάξεις του άρθρου 36 του Ν. 
2190/94 και θα προέρχονται: 

1. Για την Διεύθυνση Διοικητικών και Οικονομικών Υπη¬ 
ρεσιών, τα τμήματα: α) Διοικητικού β) Δημοτικής Κατά¬ 
στασης γ) Οικονομικού δ) Ταμείου ε) Κοιμητηρίου στ) 
Προνοίας - Νεολαίας & Νομικών Προσώπων από τον κλά- 
δο ΠΕΙ ή ΤΕ17ή ΤΕ22ή ΔΕΙ 

2. Για την Διεύθυνση Τεχνικών Υπηρεσιών από τον κλά- 
δο ΠΕ3 ή ΠΕ4 ή ΠΕ6 και εφόσον δεν υπάρχουν υπάλληλοι 
των κλάδων αυτών ΤΕ3ήΤΕ4.0 Προϊστάμενος για το τμή¬ 
μα Δημοτικών Εργων από τους κλάδους ΠΕ3 ή ΠΕ4 ή ΠΕ6 
και αν δεν υπάρχουν υπάλληλοιτων κλάδων αυτών ΤΕ3 ή- 
ΤΕ4 Ο Προϊστάμενος για το Τμήμα Μηχανολογικού - Ηλε- 
κτρολογικού από τους κλάδους ΠΕ5 

3. Για τη Δνση Περιβάλλοντος - Πρασίνου και Καθαριό¬ 
τητας από τον Κλάδο ΠΕ14 ή ΠΕ9 ή ΤΕ13 Ο Προϊστάμε¬ 
νος για το Τμήμα Περιβάλλοντος και Πρασίνου από τον 
κλάδο ΠΕ14 ή ΠΕ9ή ΤΕ13 

Ο Προϊστάμενος για το Τμήμα Καθαριότητας από τον 
κλάδο ΤΕ22 ή ΔΕ2 

ΑΡΘΡΟ 9 

ΚΑΤΑΝΟΜΗ ΠΡΟΣΩΠΙΚΟΥ 

Η επιλογή τωνΠροϊσταμένων Διευθύνσεων και Προϊ¬ 
σταμένων Τμημάτων γίνεται από το Υπηρεσιακό Συμβού¬ 
λιο σύμφωνα με το άρθρο 36 του Ν. 2190/94. 

Η τοποθέτησή τους πραγματοποιείται στις αντίστοιχες 
οργανικές μονάδες για τρία χρόνια με απόφαση Δημάρ¬ 
χου από αυτούς που έχουν επιλεγεί από το Υπηρεσιακό 
Συμβούλιο. Οι τοποθετούμενοι ως Προϊστάμενοι εξακο¬ 
λουθούν να ασκούν τα καθήκοντά τους μέχρι την επανε¬ 
κλογή τους ή την τοποθέτηση νέων Προϊσταμένων. Οι 
Προϊστάμενοι που απουσιάζουν ή σε περίπτωση κενής 
θέσης, αναπληρώνονται από άλλους υπαλλήλους ως ο α¬ 
νωτέρω Νόμος ορίζει. 

Η κατανομή του λοιπού προσωπικού στα Τμήματα και 
Γραφεία γίνεται με απόφαση του Δημάρχου, ανάλογα με 
τις υπηρεσιακές ανάγκες του Δήμου. 

Τα θεματικά αντικείμενα των οργανικών μονάδων και οι 
αρμοδιότητες ξεχωριστά κάθε μονάδας και γραφείου, 
πέρα των όσων αναφέρονται στην παρούσα απόφαση 
Δ.Σ., περιγράφονται λεπτομερώς μέσα από ΕΙΔΙΚΗ από¬ 
φαση Δημάρχου. 

ΚΕΦΑΛΑΙΟ Β’ 

ΕΙΔΙΚΑ ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ 

Α. Γραμματεία Δημάρχου & Αντιδημάρχων 
Στην αρμοδιότητάτης ανήκουν: 
α. Η διεξαγωγή κάθε υπηρεσίας που της αναθέτει ο Δή¬ 
μαρχος και η οποία δεν ανήκει στην αρμοδιότητα άλλων 
υπηρεσιών του Δήμου. 

β. Η φροντίδα για τον καθορισμό των ημερών και ωρών 
που ο Δήμαρχος μπορεί να δέχεται διάφορες επιτροπές 
και πολίτες. 

γ. Ητήρηση αρχείου θεμάτωνπου δεν ανήκουν στην αρ¬ 
μοδιότητα άλλων γραφείων. 

δ. Η ενημέρωση του Δημάρχου και των Αντιδημάρχων 
για τις διάφορες εορτές και εκδηλώσεις του Δήμου ή άλ¬ 
λων φορέων και ιδιωτών στις οποίες έχουν κληθεί να πα- 
ραστούν. 

ε.Η διενέργεια της υπηρεσιακής αλληλογραφίας του 
Δημάρχου με δημότες, Συλλόγους, Σωματεία, Ομίλους, 
Οργανώσεις κλπ. 

Β. Γ ραμματεία Δ.Σ. & Δ.Ε. 

Στη αρμοδιότητά της ανήκουν: 

α. Η συγκέντρωση θεμάτων και σχετικών εισηγήσεων α¬ 
πό τις υπηρεσίες του Δήμου 
για το Δ.Σ. και τη Δ.Ε. 

β. Η κατάρτιση σε συνεργασία με τον Πρόεδρο του Δ.Σ. 
ή της Δ.Ε. της ημερήσιας διάταξης των συνεδριάσεων 
του Δ.Σ. ή της Δ.Ε. 

γ. Η δακτυλογράφηση-αναπαραγωγή αποφάσεων του 
Δ.Σ. και της Δ.Ε. και κοινοποίηση αυτών στις αρμόδιες υ¬ 
πηρεσίες. 

δ. Η τήρηση αρχείου πρακτικών Δ.Σ. και Δ.Ε. 
ε. Η γραμματειακή υποστήριξη Δημοτικού Συμβουλίου, 
Δημαρχιακής Επιτροπής και τήρηση αρχείωντων Επιτρο¬ 
πών του Δήμου. 

Γ. Γραφείο Ειδικών Συνεργατών 
Η αρμοδιότητα των Ειδικών Συνεργατών έγκειται στην 
παροχή συμβουλών και η διατύπωση εξειδικευμένων α¬ 
πόψεων και πληροφοριών για το συγκεκριμένο τομέα 
δραστηριοτήτων του Δήμου τον οποίον έχουν οριστεί να 
εξυπηρετήσουν ως αυτοί περιγράφονται στο άρθρο 84 
του Ν. 1410/88. 

Το συμβουλευτικό έργο των Ειδικών Συνεργατών απευ¬ 
θύνεται προς το Δήμαρχο, το Δημοτικό Συμβούλιο και τη 
Δημαρχιακή Επιτροπή ανάλογα με τις αρμοδιότητές 
τους. 

Δ.Γραφείο Νομικού Συμβούλου 
Το γραφείο αυτό διευθύνει ο Νομικός Σύμβουλος του 
Δήμου που θα είναι πλήρους και αποκλειστικής απασχό¬ 
λησης. 

Ο Νομικός Σύμβουλος: 

α. Ασχολείται με κάθε νομικό θέμα που ενδιαφέρει το 
Δήμο (εξώδικα - δικαστικά έγγραφα - παραστάσεις σε κά¬ 
θε είδους Δικαστήρια - γνωματεύσεις για κάθε νομικό ζή¬ 
τημα - επεξεργασίας από νομική άποψη συμβολαίων, δια¬ 
κηρύξεων κλπ.). 


β. Παρέχει υπηρεσίες νομικής υποστήριξης προς τις Υ¬ 
πηρεσίες του Δήμου για οποιοδήποτε θέμα. 

γ. Επεξεργάζεται νομικά και γνωμοδοτεί για πράξεις 
της Δημόσιας Διοίκησης που αφορούν το Δήμο. 

δ. Τηρεί το αναγκαίο αρχείο νομικών υποθέσεων και 
γνωμοδοτήσεων. 

Η απασχόληση του Νομικού Συμβούλου στο Δήμο είναι 
πλήρης. 

Βρίσκεται στο Δημοτικό Κατάστημα κατά τις ώρες λει¬ 
τουργίας του και παρίσταται στο Δημοτικό Συμβούλιο ή 
τη Δημαρχιακή Επιτροπή όταν καλείται. Δεν δικαιούται να 
διατηρεί ιδιωτικό Γ ραφείο και να έχει πελάτες άλλους, 
χωρίς την έγγραφη άδεια και εντολή του Δήμου. 

Ε.Γραφείο Δημοσίων Σχέσεων και Τύπου 
Στην αρμοδιότητά του ανήκουν: 
α. Η επιμέλεια και ο προγραμματισμός εορτών και πολι¬ 
τιστικών εκδηλώσεων του Δήμου, η οργάνωση εράνων, 
προγραμμάτων αθλητισμού και επιμορφωτικών εκδηλώ¬ 
σεων. 

β. Η επιμέλεια για τη συγκέντρωση, ταξινόμηση και φύ¬ 
λαξη φωτογραφιών, ταινιών, δημοσιευμάτων κλπ. σχετι¬ 
κών με εορτές και εκδηλώσεις που διοργανώθηκαν από 
το Δήμο ή υπήρξε σχετική συμμετοχή αυτού. 

γ. Η μέριμνα για τη σύνταξη και έκδοση ενημερωτικών 
δελτίων και εντύπων γιατην ενημέρωση του κοινού επί δη¬ 
μοτικών θεμάτων. 

δ. Η ενημέρωση του Δημάρχου, των Αντιδημάρχων και 
των μελώντου Δημοτικού Συμβουλίου για τις διάφορες ε¬ 
ορτές και εκδηλώσεις του Δήμου ή άλλων φορέων και ι¬ 
διωτών στις οποίες έχουν κληθεί να παραστούν. 

ε. Η τήρηση των απαραιτήτων για τις δημόσεις σχέσεις 
του Δήμου στοιχείων, πληροφοριών και στατιστικών δελ¬ 
τίων καθώς και η τήρηση αρχείου δημοσιευμάτων που α¬ 
φορούν το Δήμο και την Τοπική Αυτοδιοίκηση γενικώτε- 
ρα. 

ΚΕΦΑΛΑΙΟ Γ 

ΓΕΝΙΚΑ ΚΑΘΗΚΟΝΤΑ ΠΡΟΪΣΤΑΜΕΝΩΝ ΟΡΓΑΝΙΚΩΝ 
ΜΟΝΑΔΩΝ 

1. ΠΡΟΪΣΤΑΜΕΝΟΣΔΙΕΥΘΥΝΣΕΩΣΔΙΟΙΚΗΤΙΚΩΝ ΚΑΙ 
ΟΙΚΟΝΟΜΙΚΩΝ ΥΠΗΡΕΣΙΩΝ 
Στην αρμοδιότητά του ανήκουν: 
α. Η εποπτεία και ο έλεγχος των τμημάτων και γραφεί¬ 
ων που συγκροτούν την Διεύθυνσή του. 

β. Η μέριμνα και επίβλεψη για την εύρυθμη λειτουργία 
όλων των Τμημάτων της Διευθύνσεως και η παροχή προς 
τους υπαλλήλους των αναγκαίων κατά περίπτωση εντο¬ 
λών και οδηγιών. 

γ. Η παρακολούθηση της νομοθεσίας και της νομολο¬ 
γίας που αφορά τους ΟΤΑ και η ενημέρωση των Υπηρε- 
σιώντου Δήμου καθώς και του Δημάρχου. 

δ. Η παρακολούθηση των δικαστικών υποθέσεων του 
Δήμου σε συνεργασία με τις καθ’ ύλην αρμόδιες υπηρε¬ 
σίες και το Δικηγόρο του Δήμου. 

ε. Η παραλαβή και ο χαρακτηρισμός της εισερχόμενης 
αλληλογραφίας καθώς και η παράδοση στον αρμόδιο επί 
του πρωτοκόλλου υπάλληλο για πρωτοκόλληση και πε¬ 
ραιτέρω χρέωση στις αρμόδιες Διευθύνσεις και Τμήματα. 

στ. Ο έλεγχος για την πληρότητα των εισηγήσεων που 
θα συζητηθούν στο Δημοτικό Συμβούλιο ή στη Δημαρχια¬ 
κή Επιτροπή. 

ζ. Ο έλεγχος για την έγκαιρη κατάρτιση του προϋπολο¬ 
γισμού καθώς και για την έγκαιρη βεβαίωση και είσπραξη 
των εσόδων. 

η, Η τήρηση του εμπιστευτικού πρωτοκόλλου αλληλο- 
γραφίαςτου Δήμου καιη επιμέλειαγιατη διενέργεια αυτής. 

θ. Η σύνταξη των υπηρεσιακών εκθέσεων προσωπικού 
του Δήμου. 

ι. Η μετακίνηση κατά την κρίση του, υπαλλήλων που εί¬ 
ναι τοποθετημένοι σε τμήματα και γραφεία, σε άλλα γρα¬ 
φεία διαφορετικού τμήματος για την αντιμετώπιση υπη¬ 
ρεσιακών αναγκών. 

ια. Η μελέτη εν γένει προτάσεων σχετικά με την καλύτε¬ 
ρη οργάνωση των υπηρεσιών του Δήμου. 

ιβ. Ο έλεγχος της τήρησης του ωραρίου εργασίας όλου 
του προσωπικού του Δήμου. 

ιγ. Η ανάθεση πρόσθετης εργασίας στους υπαλλήλους 
της Διευθύνσεως του, όταν παρίσταται ανάγκη για την α¬ 
ντιμετώπιση υπηρεσιακών αναγκών. 

ιδ. Η άσκηση κάθε άλλης αρμοδιότητας που του ανατί¬ 
θεται κατά το Νόμο ή εξουσιοδότηση. 

2. ΠΡΟΪΣΤΑΜΕΝΟΣ ΔΙΕΥΘΥΝΣΕΩΣ ΤΕΧΝΙΚΩΝ ΥΠΗ¬ 
ΡΕΣΙΩΝ 

Στην αρμοδιότητα του ανήκουν: 
α. Η εποπτεία και ο έλεγχος των τμημάτων και γραφεί¬ 
ων που συγκροτούν τη Διεύθυνσή του. 

β. Ο συντονισμός, η καθοδήγηση και η παροχή των α¬ 
παραιτήτων οδηγιών στα Τμήματα του για την άσκηση 
των αρμοδιοτήτων τους σύμφωνα με τις διατάξεις του πα¬ 
ρόντος οργανισμού και των σχετικών Νόμων και διαταγ¬ 
μάτων. 

γ. Η παραλαβή με μέριμνα της Γραμματείας και η δια¬ 
νομή στα τμήματα της εισερχόμενης αλληλογραφίας της 
Διευθύνσεως του και η έγκαιρη διεκπεραίωσή της. 

δ. Η μέριμνα και η ευθύνη για τη σύννομη, ορθή και τα¬ 
χεία διεκπεραίωση των υποθέσεων της αρμοδιότητάς 
του. 

ε. Η συγκέντρωση των αναγκών της πόλης, η αξιολόγη¬ 
σή τους για τη σύνταξη του Τεχνικού Προγράμματος του 
Δήμου. 

στ. Η μέριμνα για τον προγραμματισμό και σύνταξη με¬ 
λετών των πάσης φύσεων έργων και Τεχνικών Προδια¬ 
γραφών των προς προμήθεια υλικών. 

ζ. Η μέριμνα για τη διενέργεια των διαγωνισμών εκτελέ- 
σεως έργων. 

η. Η άσκηση των αρμοδιοτήτων που προβλέπονται από 
το Νόμο του, όπως θεώρηση των μελετών, συγκριτικών 
πινάκων, πιστοποιήσεων τελικών επιμετρήσεων κλπ. 

θ. Η τήρηση των φακέλλων των περαιωμένων έργων, η 
διενέργεια κάθε διαδικασίας γιατηνπραγματοποίηση της 
παραλαβής τους και η εισήγηση στο Δήμαρχο για την λή¬ 
ψη επιβαλλομένων μέτρων σε περίπτωση καθυστέρησης 
εκτέλεσης κάποιου έργου. 

ι. Η εποπτεία και ο έλεγχος τουπροσωπικού των τμημά¬ 
των του. 

ια. Η ανάθεση πρόσθετης εργασίας στους υπαλλήλους 
της Διευθύνσεώς του όταν παρίσταται ανάγκη, για την α¬ 
ντιμετώπιση υπηρεσιακών αναγκών. 

ιβ. Η μέριμνα για τη βελτίωση των παρεχομένων υπηρε¬ 
σιών της Διευθύνσεως του. 

ιγ. Η υπογραφή ή μονογραφή όλων των σχετικών εγ¬ 
γράφων που συντάσσονται από τα Τμήματα της Διευθύν- 
σεως του. 

ιδ. Η παρακολούθηση των Νόμων, Διαταγμάτων, Απο¬ 
φάσεων και Εγκυκλίων και η τήρηση σχετικής Νομοθε¬ 
σίας. 

ιε. Η παροχή Τεχνικών Συμβουλών στο Δήμαρχο. 


ιστ. Η παρακολούθηση της κανονικής απορρόφησης 
των πιστώσεων των εκτελουμένων έργων και η είσηγηση 
σε συνεργασία με τον Προϊστάμενο του Τμήματος Οικο¬ 
νομικού για τη λήψη των αναγκαίων μέτρων (πρόβλεψη 
συμπληρωματικών πιστώσεων - αναμόρφωση πιστώσεων 
- μεταφορά πιστώσεων κλπ.) 

ιζ. Η εισήγηση για ενέργειες που αποσκοπούν στη βελ¬ 
τίωση της τεχνικής υποδομής της πόλης. 

ΠΡΟΪΣΤΑΜΕΝΟΣ ΔΙΕΥΘΥΝΣΕΩΣ ΠΕΡΙΒΑΛΛΟΝΤΟΣ - 
ΠΡΑΣΙΝΟΥ ΚΑΙ ΚΑΘΑΡΙΟΤΗΤΑΣ 
Στην αρμοδιότητα του ανήκουν: 
α. Η μέριμνα για τη βελτίωση των παρεχομένων υπηρε¬ 
σιών της Διευθύνσεως του. 

β. Η υπογραφή ή μονογραφή όλων των εγγράφων που 
συντάσσονται από τα Τ μήματα της Διευθύνσεώς του. 

γ. Η παρακολούθηση των Νόμων, Διαταγμάτων, Απο¬ 
φάσεων και Εγκυκλίων και η τήρηση της σχετικής Νομο¬ 
θεσίας 

δ. Η παραλαβή με μέριμνα της Γ ραμματείας και η δια¬ 
νομή στα Τμήματα της εισεερχόμενης αλληλογραφίας 
της Διευθύνσεως του καιη έγκαιρη διεκπεραίωσή της. 
ε. Ειδικώτερα: 

(1) Ως προς το πράσινο - περιβάλλον 

α. Η επιμέλεια και η σύνταξη μελετών για τις απαιτού- 
μενες κηποτεχνικές διαμορφώσεις, για την προμήθεια 
δένδρων και καλλωπιστικών φυτών και η φροντίδα της ε¬ 
φαρμογής τους στους ανάλογους χώρους. 

β. Η φροντίδα και η συντήρηση και βελτίωση των υπαρ¬ 
χόντων κήπων και δενδροστοιχιών. 

γ. Η εφαρμογή της ανθοκομικής - κηπουρικής τέχνης 
για την καλαίσθητη εμφάνιση της πόλης. 

δ. Η μέριμνα για τη διαφύλαξη και προστασία του πρα¬ 
σίνου. 

ε. Η ευθύνη για την υδροπαροχή , τους ψεκασμούς και 
την καθαριότητα των χώρων πρασίνου. 

στ. Η ευθύνη για τη σωστή λειτουργία του συνεργείου 
κήπων, δενδροστοιχειών και παιδικών χαρών. 

ζ. Η μέριμνα για την προστασία του περιβάλλοντος από 
τη ρύπανση και τη μόλυνση. 

η. Η διαφώτιση των κατοίκων πάνω στα περιβαλλοντικά 
προβλήματα και η λήψη μέτρων για την αποφυγή της ρύ¬ 
πανσης και την καταστολή των αιτιών που την προκαλούν. 

Θ.Η διενέργεια αυτοψίας σε συνεργασία με σχετικούς 
δημοσίους φορείς για την δίωξη όσων ρυπαίνουν το περι¬ 
βάλλον. 

ι. Η φροντίδα για την εύρυθμη λειτουργία των παιδικών 
χαρών η τήρηση του καθοριζομένου ωραρίου λειτουρ¬ 
γίας του. 

ια. Η επιμέλεια για την καθαριότητα των χώρων των παι¬ 
δικοί) χαρών, η συντήρηση των υπαρχόντων σ’αυτές ορ¬ 
γάνων, εγκαταστάσεων και πρασίνου, η συπλήρωση τυ¬ 
χόν ελλείψεων και η αποκατάσταση των ζημιών. 

ιβ. Η επιτήρηση των αθλητικών χώρων και η επιμέλεια για 
την αποφυγή προκλήσεως φθορών και ζημιών σ'αυτούς. 

ιγ. Η άσκηση εποπτείας στο εργατικό προσωπικό που α- 
σχολείται στην υπηρεσία πρασίνου και περιβάλλοντος 

(2) Ως προς την Καθαριότητα 

α. Η καθιέρωση τομέων και ζωνών ευθύνης καθαρισμού 
της πόλης και η σύσταση των απαιτουμένων συνεργείων. 

β. Η μέριμνα για την διατήρηση της καθαριότητας της 
πόλης και η επιμέλεια κάθε θέματος που αφορά εκτέλεση 
εργασιών σχετικών με την καθαριότητα και με τα χρησι¬ 
μοποιούμενα μέσα. 

γ. Η μέριμνα για την αντιμετώπιση ζητημάτων που σχε¬ 
τίζονται με την περισυλλογή και αποκομιδή ή εκμετάλ¬ 
λευση των απορριμμάτων. 

δ. Η άσκηση εποπτείας στο εργατοτεχνικό προσωπικό 
που ασχολείται στην υπηρεσία καθαριότητας. 

ε. Η άσκηση εποπτείας για την καλή χρήση και επιμελή 
συντήρηση και επισκευή των χρησιμοποιούμενων οχημά¬ 
των, εργαλείων και εγκαταστάσεων. 

στ.Η μέριμνα για την εγκατάσταση απορριμματοδοχεί¬ 
ων και την αντικατάσταση των κατεστραμένων. 

4. ΠΡΟΪΣΤΑΜΕΝΟΙ ΤΜΗΜΑΤΩΝ 
Στην αρμοδιότητά τους ανήκουν: 
α. Η εποπτεία και ο έλεγχος των γραφείων που συγκρο¬ 
τούν το Τ μήμα τους. 

β. Ο συντονισμός, η καθοδήγηση και η παροχή απαραι¬ 
τήτων οδηγιών στα γραφεία του Τμήματός τους για την ά¬ 
σκηση των αρμοδιοτήτωντους, σύμφωνα με τις διατάξεις 
του παρόντος οργανισμού και των σχετικών νόμων και 
διαταγμάτων. 

γ. Η εισήγηση των αντικειμένων της αρμοδιότητάςτους 
και η άσκηση των κατά νόμο ή εξουσιοδότηση αρμοδιο¬ 
τήτων. 

δ. Ο έλεγχος και η θεώρηση όλων των σχεδίων εγγρά¬ 
φων των υφισταμένων τους και η συνυπευθυνότητάτους 
για την νομιμότητα και πληρότητα αυτών πριν τη διαβίβα¬ 
ση τους στο Διευθυντή για τελική υπογραφή. 

ε. Η μέριμνα και η ευθύνη για τη σύννομη, ορθή και τα¬ 
χεία διεκπεραίωση των υποθέσεων της αρμοδιοτητάς 
τους. 

στ. Η εισήγηση για τη λήψη μέτρων για την εύρυθμη και 
ομαλή λειτουργία του Τμήματός τους. ^ 

ζ. Η παραλαβή της αλληλογραφίας του Τμήματός τους 
και η εν συνεχεία διανομή στα ανάλογα γραφεία για διεκ¬ 
περαίωση. 

η. Η υποχρέωση να ενημερώνουν το γραφείο Προσωπι¬ 
κού για τις ημερίσιες απουσίες του προσωπικού του Τμή¬ 
ματός τους. 

θ. Η ανάθεση πρόσθετης εργασίας στους υπαλλήλους 
κάθε γραφείου του Τμήματός του όταν παρίσταται ανά¬ 
γκη, για την αντιμετώπιση υπηρεσιακών αναγκών. 

ΚΕΦΑΛΑΙΟ Δ’ 

ΓΕΝΙΚΑ ΚΑΘΗΚΟΝΤΑ ΥΠΑΛΛΗΛΩΝ 

α. Τηρούν τα από το Νόμο και αποφάσεις προβλεπόμε- 
να βιβλία, κάρτες και ειδικούς φακέλλους καθώς και τα 
σχετικά με το αντικείμενο της υπηρεσίας τους στατιστικά 
στοιχεία. 

β. Διεξάγουν έγκαιρα και υπεύθυνα την αλληλογραφία 
καιτις σχετικές εργασίες της αρμοδιότητάςτους και προ¬ 
βαίνουν στις αναγκαίες κατά περίπτωση ενέργειες για την 
ευόδωση του υπηρεσιακού τους έργου. 

γ. Ενημερώνουν τον προϊστάμενο τους για θέματα της 
αρμοδιοτητάς τους που απαιτούν ειδικότερες οδηγίες 
για τό χειρισμό τους. 

δ, Επιμελούνται για την ασφάλεια, ευταξία και καλή εμ¬ 
φάνιση των γραφείων τους και τηρούν την επιβαλλόμενη 
εχεμύθεια για τις υπηρεσιακές υποθέσεις που χειρίζονται. 

ε. ΣυντάσσουντιςπροςτοΔημοτικό Συμβούλιο ή τη Δη¬ 
μαρχιακή Επιτροπή εισηγήσεις επί θεμάτων που πρέπει 
να συζητηθούν και επιμελούνται για την συγκέντρωση 
των απαραίτητων εγγράφων και στοιχείων που πρέπει να 
τις συνοδεύουν ώστε αυτές να είναι πλήρεις. 


στ. Συνεργάζονται αρμονικά με τους συναδέλφους 
τους παράλληλων γραφείων, παρέχουν έγκαιρα προς αυ¬ 
τούς τα αιτούμενα στοιχεία και πληροφορίες και διευκο¬ 
λύνουν την διεκπεραίωση των υπηρεσιακών υποθέσεων. 

ζ. Μονογράφουν τα σχέδια των εγγράφων που συντάσ¬ 
σουν. 

η. Τηρούν τους γενικούς και ειδικούς φακέλλους των 
θεμάτων της αρμοδιοτητάς τους, ταξινομούν υπεύθυνα 
σ’αυτούς τα σχετικά έγγραφα και μεριμνούν για την έκ¬ 
δοση φωτοαντιγράφων για ενημέρωση των σχετικών φα- 
κέλλωντου γραφείου τους ή άλλων γραφείων και Τ ρημά¬ 
των του Δήμου. 

θ. Μεριμνούν για την άμεση και ευγενική εξυπηρέτηση 
των προσερχομένων στο γραφείο τους ιδιωτών και περέ- 
χουν προς αυτούς πλήρεις και απόλυτα διευκρινιστικές 
πληροφορίες και οδηγίες για την διεκπεραίωση σχετιζο- 
μένων με το Δήμο υποθέσεών τους. 

ι. Εκτελούν σύμφωνα με τις κατά περίπτωση προφορι¬ 
κές ή έγγραφες εντολές του Δημάρχου, λοιπές γραφικές 
υπηρεσίες που αποσκοπούν στη διευκόλυνση και την τα¬ 
χύτερη διεξαγωγή του δημοτικού έργου. 

ΤΕΛΙΚΕΣ ΔΙΑΤΑΞΕΙΣ 

Κάθε προηγούμενη διάταξη που αφορά τον Οργανισμό 
Εσωτερικής Υπηρεσίας, καταργείται από τις δημοσιεύ¬ 
σεις του παρόντος στην Εφημερίδα της Κυβερνήσεως. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Παπά- 
γου και θα βαρύνει τους κωδικούς αριθμούς: 


Κ.Α. 

0 

12.200.000 

Κ.Α. 

05 

88.714.000 

Κ.Α. 

15 

105.740.000 

Κ.Α. 

40 

8.150.000 

Κ.Α. 

45 

90.120.000 

Κ.Α. 

55 

12.230.000 

ΣΥΝΟΛΟ Δρχ. 


317.164.000 


Η παρούσα θα δημοσιευθεί στην εφημερίδα της Κυβερ¬ 
νήσεως. 

Αθήνα, 19 Δεκεμβρίου 1997 

Με εντολή Γεν.Γραμματέα Περιφ. 

Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 
-♦- 

Αριθ. 08/ΔΤΑ/6330 (3) 

Τροποποίηση Οργανισμού Εσωτερικής Υπηρεσίας Δή¬ 
μου Νέας Μάκρης Αττικής. 

Ο ΠΡΟΪΣΤΑΜΕΝΟΣ Δ/ΝΣΗΣ ΤΟΠΙΚΗΣ ΑΥΤ/ΣΗΣ 
ΚΑΙ Δ/ΣΗΣ ΑΝΑΤ. ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με το άρθρο 26 παρ. 1 του Ν. 1832/89. 

2. Τις διατάξεις του Ν. 2190/94 καθώς και των Π.Δ. 
37α/87 και 22/90. 

3. Τιςδιατάξειςτωνάρθρων 8και 12του Ν. 2307/95. 

4. Τις διατάξεις του Ν. 2503/97 άρθρο 11 παρ. 8 και άρ¬ 
θρο 18παρ. 12. 

5. Την υπ’ αριθμ. 88/97 απόφασητου Δ.Σ. Νέας Μάκρης. 

6. Την σύμφωνη γνωμοδότηση του Υπηρ. Συμβουλίου Υ¬ 
παλλήλων ΟΤΑ Ανατ. Αττικής που διατυπώθηκε στο 26/97 
πρακτικό του. 

7. Τα στοιχεία του οικείου φακέλλου. 

8. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081/92, αποφασίζου¬ 
με: 

Εγκρίνουμε την υπ' αριθμ. 88/97 απόφαση του Δημ. 
Συμβουλίου Νέας Μάκρης που αφορά στην τροποποίηση 
του ΟΕΥ του Δήμου ως εξής: . 

1) Στο άρθρο 5 περίπτωση (Α) επέρχεται η εξής μετα¬ 
βολή: 

α) Οι υπάρχουσες δέκα (10) θέσεις του κλάδου ΔΕ 1 με 
διαβάθμιση (ΓΆ) αυξάνονται κατά δύο (2) και γίνονται δώ¬ 
δεκα (12) και 

β) Δημιουργείται μία (1) νέα θέση του κλάδου ΤΕ 17 Δι¬ 
οικητικών λογιστικών και με διαβάθμιση (Γ'Α) και τίθεται 
στη σειρά μετά από τη μία (1) θέση του κλάδου ΤΕ 19 - 
προγραμματιστών - αναλυτών Η/Υ (ΓΆ). 

2) Στο άρθρο 5 δημιουργείται περίπτωση (Δ) με τίτλο: 
«ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙ¬ 
ΟΥ ΟΡΙΣΜΕΝΟΥ ΧΡΟΝΟΥ, ΓΙΑ ΑΝΤΙΜΕΤΩΠΙΣΗ ΕΠΟΧΙΑ¬ 
ΚΩΝ Η ΑΛΛΩΝ ΠΕΡΙΟΔΙΚΩΝ Η ΠΡΟΣΚΑΙΡΩΝ ΑΝΑ¬ 
ΓΚΩΝ» με τις εξής κατηγορίες προσωπικού: 

1. Τρεις (3) οδηγοί απορριμματοφόρων αυτοκινήτων. 

2. Ένας (1) χειριστής εκσκαφέα. 

3. Είκοσι (20) εργάτες καθαριότητας. 

4. Έξι (6) εργάτες υδρεύσεως. 

3) Τέλος στο άρθρο 1 και στον τίτλο (Α), προστίθεται α¬ 
ρίθμηση 5 με τον υπότιτλο «Δημοτική Αστυνομία», οι αρ¬ 
μοδιότητες της οποίας θα αναπτυχθούν στο τέλος του 
άρθρου 2, μετά τις αρμοδιότητες του ειδικού συνεργάτη 
του Δήμου και θα είναι αυτές, που θα παριλαμβάνει το 
Προεδρικό Διάταγμα, που προβλέπεται από τις διατάξεις 
του άρθρου 11 παραγ. 8 του Ν. 2503/1997. 

Ακροτελεύτια παράγραφος: 

Από την εφαρμογή της ανωτέρω αποφάσεως προκαλεί- 
ται δαπάνη εις βάρος του προϋπολογισμού του Δήμου. 

Κατά την σταδιακή πλήρωση των θέσεων, που προβλέ- 
πονται από την τροποποίηση του ΟΕΥ του Δήμου, θα γί¬ 
νεται ανάλογη πρόβλεψη στον αντίστοιχο προϋπολογι¬ 
σμό του Δήμου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, 8 Δεκεμβρίου 1997 

Με εντολή Γεν. Γραμ. Περιφέρειας 
Ο Προϊστάμενος 
ΒΑΣΙΛΕΙΟΣ ΚΕΠΕΝΟΣ 


Αριθμ. 4076 (4) 

Τροποποίηση του ΟΕΥ Δήμου Βέροιας Ν. Ημαθίας. 

Ο ΓΕΝΙΚΟΣ ΓΡΑΜ. ΠΕΡΙΦ. ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με το άρθρο 8παρ. 5του Ν. 2307/95. 

2. Τις διατάξεις του άρθρου 18παρ. 12 του Ν. 2503/97. 

3. Τις διατάξεις του άρθρου 21 παρ. 2-17 του Ν. 2190/94 

4. Την αριθ. 571/97 απόφαση του Δημοτικού Συμβουλί¬ 
ου Βέροιας με την οποία συμπληρώνεται το άρθρο 4 του 
ΟΕΥ Δ. Βέροιας όπως αυτός κωδικοποιήθηκε και δημοσι- 
εύθηκε στο ΦΕΚ 160/Β/14.3.96 που μας υποβλήθηκε σε 
ορθή επανάληψη. 

5. Τη σύμφωνη γνώμη του Υπηρεσιακού Συμβουλίου υ¬ 
παλλήλων ΟΤΑ Ν. Ημαθίας που διατυπώθηκε στο 
11/6.11.97 πρακτικό αυτού, αποφασίζουμε: 

Νομιμοποιούμε την 571/1997 απόφαση του Δημοτικού 
Συμβουλίου Βέροιας με την οποία τροποποιείται ο Οργα¬ 
νισμός Εσωτερικής υπηρεσίας του Δήμου Βέροιας Ν. Η¬ 
μαθίας που ψηφίστηκε με την 92/96 απόφαση του Δημο¬ 
τικού Συμβουλίου Βέροιας και δημοσιεύθηκε στο ΦΕΚ 
160/τ.Β'/14.3.96, και συμπληρώνεται το άρθρο 4 αυτού με 
κεφάλαιο Ζ'ως εξής: 

Ζ’ ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔ. ΟΡΙΣΜΕΝΟΥ 
ΧΡΟΝΟΥ: 

ΘΕΣΕΙΣ ΔΙΑΦΟΡΩΝ ΕΔΙΚΟΤΗΤΩΝ:37» 

Από τις διατάξεις της παρούσας δεν προκαλείται δαπά¬ 
νη εις βάρος του προϋπολογισμού του Δήμου για το τρέ- 
χον έτος ενώ θα υπάρξει αντίστοιχη πρόβλεψη για τα ε¬ 
πόμενα έτη. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Η αριθ. 3316/17.11.97 απόφασή μας ανακαλείται. 

Βέροια, 3 Δεκεμβρίου 1997 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 188, 1ος όρ. - Τ.Κ. 546 55 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 

4136 402 


5249 547 

Νικήτα 6-8 Τ.Κ. 185 31 

4171 307 

Πώληση Φ.Ε.Κ. 

5239 762 

ΠΑΤΡΑ 

(061) 271 249 

Φωτοαντίγραφα παλαιών Φ.Ε.Κ. 

5248 141 

Κορίνθου 327 Τ.Κ. 262 23 

224 581 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 454 44 

(0651) 21 901 

Εγγραφή Συνδρομητών Φ.Ε.Κ και 


ΚΟΜΟΤΗΝΗ 

(0531) 22 637 

αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

26 522 


- Μέχρι. 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣ ΤΉΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

50.000 

δρχ. 

2.500 

δρχ. 

Β' (Υπουργικές αποφάσεις κ.λπ.) 

50.000 

» 

2.500 

* 

Γ' (Διορισμοί, απολύσεις κ.λπ. Δημ. Υπαλλήλων) 

10.000 


500 

Μ 

Δ' (Απαλλοτριώσεις, πολεοδομία κ.λπ.) 

50.000 

Μ 

2.500 

Μ 

Αναπτυξιακών Πράξεων (Τ.Α.Π.Σ.) 

25.000 

» 

1.250 

Μι 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

10.000 

» 

500 

Μ 

Παράρτημα ( Πίνακες επιτυχόντων διαγωνισμών) 

5.000 

Μ 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανώτατου Ειδικού Δικαστηρίου (Α.Ε.Δ.) 

3.000 

» 

150 

Μ 

Ανωνύμων Εταιρειών & Ε.Π.Ε. 

250.000 

1 » 

12.500 

» 

Προκηρύξεων Α.Σ.Ε.Π. 

10.000 

Μ 

500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

Μ 

10.000 



* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμος οι Κοινότητες ως και οι επιχειρήσεις αυτών πληρώνουν το μισό χρηματικό ποσό 

' της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάπα δεν γίνονται δεκτά. _ 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























